**ӘЛ-ФАРАБИ АТЫНДАҒЫ ҚАЗАҚ ҰЛТТЫҚ УНИВЕРСИТЕТІ**

**ТАРИХ, АРХЕОЛОГИЯ ЖӘНЕ ЭТНОЛОГИЯ ФАКУЛЬТЕТІ**

**АРХЕОЛОГИЯ, ЭТНОЛОГИЯ ЖӘНЕ МУЗЕОЛОГИЯ КАФЕДРАСЫ**

**Археология мамандығының**

**«ТҮРІК КЕЗЕҢІНІҢ АРХЕОЛОГИЯСЫ» пәні бойынша**

**Емтихан тапсырмаларының әдістемелік нұсқаулығы мен бағдарламасы**

Алматы 2022 ж.

Құрастырушы: Археология, этнология және музеология кафедрасының аға оқытушысы, т.ғ.к. Омаров Ғ.Қ.

«Материалдық мәдениет және тарихи технология» пәнінен қорытынды емтиханға арналған бағдарлама мен нұсқаулар археология, этнология және музеология кафедрасының отырысында қаралды және мақұлданды.

20\_\_\_\_ жылғы «\_\_\_\_» \_\_\_\_\_\_\_\_\_\_\_\_\_\_ N \_\_\_\_\_\_ хаттама

**Кіріспе**

«ТҮРІК КЕЗЕҢІНІҢ АРХЕОЛОГИЯСЫ» пәні бойынша емтиханға магистратураның оқу бағдарламасы мен оқу жоспарының талаптарына сай оқу үдерісін аяқтаған магистранттар жіберіледі.

Жаттығулардың нәтижесі бойынша 15 аптаның соңында қорытынды жазбаша емтихан жүргізіледі. Емтихан тапсырған кезде қойылған сұрақтарға толық жауап беру және практикалық тапсырмаларды шешу қажет.

Емтихан нәтижелері бойынша қанағаттандырылмаған баға алған магистр әл-Фараби атындағы ҚазҰУ Академиялық саясатына сай бекітілген ережелердің негізінде емтиханды қайта (жазғы семестрды оқиды) тапсырады.

«Түрік кезеңінің археологиясы» пәнінің мазмұнына арналған негізгі талаптар:

Оқыту процесі археологиялық материалдар базасы мен жазба деректердегі мәліметтердің негізінде жүргізіледі. Курсты оқыту барысында магистранттарға түрік кезеңінің археологиясы негізгі мәселелерін, өзекті сауалдарын, негізгі жетістіктері мен ғылыми белестерін меңгеру басты жолға қойылады. Олар орта ғасырларда жинақталған мәселелермен толыққанды танысып шығады.

Курстың мақсаты: түркі кезеңі археологиялық ескерткіштердің түрлерімен таныстыру.

*Емтихан кезінде студенттер мыналарды білуі керек:*

1) түркі кезеңіндегі археологиялық зерттеулер, археологиялық жетістіктер, осы кезең ескерткіштерін зерделеуді саралап береді;

2) түркі кезеңі археологиясының қыр-сыры, оны оқудың перспективалары, т.б. туралы түсінік бере алады;

3) түркі кезеңіндегі нысандардың өзіндік ерекшеліктерін оқып-тануды меңгереді;

4) түркі кезеңі археологиясы бүкіл әлемдік адамзат тарихы археологиясындағы, соның ішіндегі түрік халықтарына тиесілі мәдениеттердің алатын орны айқындап көрсете алады;

5) түрік кезеңі археологиясының дамуы, негізгі кезеңдері, басты-басты жаңалықтары, қазба барысындағы негізгі олжалары, қала мен даладағы өркениеттері, материалдық және рухани мәдениеттері, т.б. жөніндегі материалдарды талдай алатын болады;

6) алуан түрлі осы кезеңге тән ескерткіштерді сыныптайды;

7) заттай және рухани мәдениеттер ара-жігін ажыратып, теориялық-методологиялық мәселелерді сипаттайды.

**«Археологияға кіріспе» пәні бойынша**

**емтихан сұрақтары**

1.Пәннің мақсаты мен міндеттері туралы не айтасыз?

2. Пәннің басқа пәндермен байланысын сипаттаңыз

3. Пәннің зерттеу әдістері мен тәсілдерін көрсетіңіз

4. Әлемдік тарихнамадағы пәннің орнын анықтаңыз

5. Кеңестік заманда пән бойынша зерттеу жүргізген ғалымдарды атаңыз

6. Отандық зерттеушілер еңбектеріндегі көнетүркілік археология мәселелерін сипаттаңыз

7. Пәннің ортағасырлық археология саласындағы орнын нақтылаңыз

8. Тәуелсіздік жылдарында пән бойынша зерттеу жүргізген ғалымдарды атаңыз, еңбектерін талдаңыз

9. Пәннің жаратылыстану ғылымдарымен байланысын ашып көрсетіңіз

10. Пәннің мақсаты мен міндеттерін сипаттаңыз

11. Пәннің зерттеу нысанын, географиялық шегін, хронологиялық шеңберін сипаттап беріңіз

12. Пәннің практикалық маңызын бағамдаңыз

13. Пәннің теориялық-методологиялық негізін жасаңыз

14. Пән бойынша зерттеу жұмыстарын кезеңдерге бөліңіз

15. Пәннің отандық археологиядағы маңызын талдаңыз

16. Түркі кезеңі археологиясының қалыптасу тарихын таразылаңыз

17. Түркі кезеңі археологиялық ескерткіштері және олардың түрлеріне жалпы сипаттама жасаңыз

18. Археологиялық материалдар бойынша түркілердің үйсіндермен (усуньдермен) байланысына тоқталыңыз

19. Б.з.б. 1-мыңжылдықтағы түркілер мәдениетінің даму ерекшеліктері мен мирасқорлығын әңгімелеңіз

20. Археологиялық материалдар бойынша түркілердің қаңлылармен байланысы талдаңыз

21. Түркілер идеологиясының байырғы түркі халықтары таным-түсінігі мен байланысын археологиялық материалдар негізінде саралаңыз

22. Археологиялық материалдар бойынша түркілердің ғұндармен байланысын суреттеңіз

23. Моңғолиядағы түркілік тас мүсіндердің типтік сипаттамасын жасаңыз

24. Түркі кезеңі ескерткіштері типологиясының қалыптасып дамуын таразылаңыз

25. Қытайдағы түркілік тас мүсіндердің типтік сипаттамасын суреттеп беріңіз

26. Қазақстандағы түркілік тас мүсіндердің типтік сипаттамасын жасаңыз

27. Түркі кезеңі ескерткіштеріне қазба жүргізу ерекшеліктерін атаңыз

28. Қазақстандағы түркі кезеңі археологиясы тарихының кезеңдерін жіктеп саралаңыз

29. Орталық Азиядағы тас мүсіндердің типтік сипаттамасын көрсетіңіз

30. Орталық Азия ғалымдары еңбектеріндегі түркі кезеңі ескерткіштерін зерттеудің әдіс-тәсілдеріне шолу жасаңыз

31. Оғыз-қыпшақ кезеңіндегі тас мүсіндердің типтік сипаттамасын көрсетіңіз

32. Түркі дәуіріндегі қорғандар (обалар) ерекшеліктерін суреттеңіз

33. Түркі кезеңіндегі қалалардың тарихи-топографиялық құрылымын бағалаңыз

34. Көне түркілердің тұрақтары мен қалаларында жүргізілген археологиялық ізденістерді шолып шығыңыз

35. Түркілерге тиесілі жартас суреттерінің семантикасы мен интерпретациясын саралаңыз

36. Түркі дәуірі кезеңіндегі ыдыстар сыныптамасын анықтаңыз

37. Түркі дәуірі кезеңіндегі қару-жарақтар сипаты мен әлуетін әңгімелеңіз

38. Шығыс Еуропадағы түркі кезеңіндегі тас мүсіндердің типтік сипаттамасына баға беріңіз

39. Түркілердің зергерлік өнері туралы баяндаңыз

40. Түркі рунасының тарихы, зерттелу кезеңдері мен қазіргі жай-күйіне тоқталып кетіңіз

41. Түркі кезеңіндегі ғибадатханаларды сипаттаңыз

42. Археология тарихнамасындағы балбал тастарды зерттеу әдістерін жіктеп беріңіз

43. Түркі кезеңі археологиясындағы мәліметтер негізінде діни көзқарастардың эволюциясын бір ізге түсіріңіз

44. Түркілердің этникалық тарихындағы археологиялық ескерткіштердің алар орны мен мәнін ашыңыз

45. Түркілердің таңбасына талдау жасаңыз

46. Жетісу жеріндегі түркі кезеңінің тас мүсіндерін талдаңыз

47. Мерке жеріндегі түркі кезеңінің тас мүсіндерін талдап шығыңыз

48. Ерейментау жеріндегі түркі кезеңінің тас мүсіндерін талдап беріңіз

49. Шығыс Қазақстан өңіріндегі түркі кезеңінің тас мүсіндерін талдаңыз

50. Ресей өңірлеріндегі түркі кезеңі археологиясының ерекшеліктерін суреттеңіз

51. Қаратау сілемдеріндегі түркі кезеңінің тас мүсіндерін талдаңыз

52. Түркі кезеңіндегі мүсіндердің эволюциясын саралаңыз

53. Археологиялық мәліметтер негізінде түркілердің кісе-белдіктеріне талдау жасаңыз

54. Түркі кезеңіндегі әйел адамдардың мүсіндеріндегі эволюцияны айқындаңыз

55. Түркі кезеңі мүсіндеріндегі қару-жарақ жайлы әңгімелеңіз

56. Түркі кезеңі мүсіндеріндегі ыдыстар туралы бағамдаңыз

57. Түркі кезеңі мүсіндеріндегі киім үлгілерін саралаңыз

58. Түрклердің сауда жолдары туралы әңгімелеңіз

59. Түркі кезеңіндегі ескерткіштерден табылған музыкалық аспаптар жайлы әңгіме өрбітіңіз

60. Ресей аумағындағы түркі кезеңі тас мүсіндерін саралаңыз.

**Емтиханға дайындық үшін ұсынылған оқу әдебиеті:**

Археология: Учебник / Под редакцией академика РАН В.Л. Янина. – М., 2006.

Амальрик А.С., Монгайт А.Л. В поисках исчезнувших цивилизаций. М.,1966.

Каменецкий И.С. Археология (I. Ведение. II. Археология и другие науки): Учебное пособие. М., 1999.

Авдусин Д.А. Археология СССР. М., 1977.

Авдусин Д.А. Основы археологии М., 1998.

Мартынов А.И. Археология. М., 1996.

Табалдиев К.Ш. Курганы средневековых кочевых племен Тянь-Шаня. –Бишкек: Айбек, 2017. -250 с.

Жолдасбеков М., Сартқожаұлы Қ. Орхон ескерткіштерінің толық атласы. Астана: Күлтегін, 2015. -356 б.

Досымбаева А.М. Западный тюркский каганат. Культурное наследие казахской степи. –Алматы: Типография комплекс, 2016. -214 с.

Досымбаева А. История тюрксих народов. Традиционное мировозрение тюрков. Алматы: Сервис Пресс, 2013. -250 с.

Досымбаева А. М. Культурный комплекс тюркских кочевников Жетысу. II в. до н. э. – V в. н. э. – Алматы: Тюркское наследие, 2007. – 216 с.

Досымбаева А. М. Мерке – сакральная земля тюрков Жетысу. – Жамбыл, 2002.

Ахинжанов С. М. Кыпчаки в истории средневекового Казахстана. – Алма-Ата, 1989.

Бисембаев А. А. Археологические памятники кочевников средневековья Западного Казахстана (VIII-XVIII вв.). – Уральск, 2003